**Awdurdod Cynllunio Lleol Parc Cenedlaethol Arfordir Penfro**

**ADRODDIAD BLYNYDDOL AR BERFFORMIAD CYNLLUNIO – 17-18**

**RHAGAIR**

*Pleser o’r mwyaf gennyf yw cyflwyno’r pedwerydd Adroddiad Blynyddol ar Berfformiad Cynllunio Awdurdod Parc Cenedlaethol Arfordir Penfro (APCAP).*

*Cafodd adroddiadau blynyddol ar berfformiad cynllunio eu cyflwyno fel rhan o gynigion Llywodraeth Cymru, a ymgorfforwyd yn Neddf Cynllunio (Cymru) 2015, i foderneiddio'r system gynllunio a gwella’r modd y caiff gwasanaethau cynllunio eu darparu yn lleol. Gobeithio’n wir bod y ddogfen hon yn cyflwyno darlun clir o’r modd yr ydym yn perfformio ein swyddogaeth gynllunio.*

*Mae Parciau Cenedlaethol yn lleoedd arbennig, a’n cyfrifoldeb ni yw sicrhau bod y dirwedd werthfawr hon yn cael ei gwarchod ar gyfer cenedlaethau'r dyfodol. Rydym yn ymwybodol ein bod yn ymdrechu drwy ein swyddogaeth gynllunio i gynnal cydbwysedd iach fel sy'n ofynnol o dan Ddeddf Llesiant Cenedlaethau'r Dyfodol.*

Cadeirydd Awdurdod Parc Cenedlaethol Arfordir Penfro

**CYD-DESTUN**

1. **Mae'r adran hon yn nodi'r cyd-destun cynllunio y mae'r awdurdod cynllunio lleol yn gweithredu o’i fewn.**
	1. Mae Awdurdod Parc Cenedlaethol Arfordir Penfro yn gyfrifol am gyflawni’r gwasanaethau cynllunio yn ardal Parc Cenedlaethol Arfordir Penfro. Mae ardal y Parc Cenedlaethol yn rhedeg mewn rhuban o gwmpas Arfordir Sir Benfro ac mae'n cynnwys rhannau isaf afonydd Cleddau, mae hefyd yn cynnwys mynyddoedd y Preseli a chwm Gwaun. Dyma'r unig Barc Cenedlaethol yn y DU a ddynodwyd yn bennaf am ei arfordir, ac mae ynysoedd Sir Benfro yn cael eu cynnwys yn ardal y Parc.
	2. Mae'r Parc Cenedlaethol yn cwmpasu ardal o 614km2 ac yn un o’r Parciau Cenedlaethol yn y DU sydd â phoblogaeth mwy dwys, gyda bron i 22,000 o bobl yn byw mewn 49 o ardaloedd Cynghorau Cymuned, Tref a Dinas (ffigurau cyfrifiad 2010). Mae'r rhan fwyaf o'r Parc Cenedlaethol yn eiddo preifat; fodd bynnag, mae rhyw chwarter o’r ardal yn dir cyhoeddus neu mewn perchnogaeth elusennol.
	3. Cafodd y Parc Cenedlaethol ei hun ei ddynodi yn 1952, gyda'r dibenion canlynol:
	* gwarchod a gwella harddwch naturiol, bywyd gwyllt a threftadaeth ddiwylliannol y Parc Cenedlaethol; a
	* hyrwyddo cyfleoedd i'r cyhoedd ddeall a mwynhau rhinweddau arbennig y Parc Cenedlaethol.
2. **Y cefndir cynllunio, gan gynnwys cynlluniau datblygu a fabwysiadwyd neu a adawyd.**
	1. Cafodd Cynllun Datblygu Lleol (CDLl) Awdurdod Parc Cenedlaethol Arfordir Penfro ei fabwysiadu yn 2010 ac mae’n cwmpasu’r cyfnod rhwng 2010 a 2021. Roedd y cynllun hwn yn disodli'r Cydgynllun Datblygu Unedol ar gyfer Sir Benfro (2000-2016). Mae'r Awdurdod wedi cynhyrchu ystod o Ganllawiau Cynllunio Atodol (CCA) sy'n ategu ac yn rhoi arweiniad i’r gwaith o weithredu’r polisïau sydd wedi'u cynnwys yn y CDLl. Mae’r Awdurdod ar hyn o bryd yn gweithio ar adolygu’r CDLl a fabwysiadwyd.
3. **Sut mae’n cyd-fynd â’r strategaeth gymunedol a/neu weithgarwch strategol a gweithredol ehangach yr Awdurdod.**
	1. Mae gan yr Awdurdod Gynllun Rheoli’r Parc Cenedlaethol (2015-2019) sy'n nodi dull cydlynol o reoli dibenion y Parc Cenedlaethol. Mae'r Cynllun yn nodi llwybr clir rhwng dibenion y Parc Cenedlaethol a’r polisïau rheoli lle mae'r APC yn egluro beth yw’r Parc Cenedlaethol, sut mae'r Parc yn cael ei reoli, a pham y bwriedir ei reoli mewn un ffordd yn hytrach na ffordd arall. Cynllun ydyw ar gyfer sefydliadau partner, y trigolion, archwilwyr ac unrhyw un sydd â budd mwy manwl yn y Parc Cenedlaethol a rôl yr Awdurdod Parc Cenedlaethol yn y gwaith o reoli’r Parc. Mae’r Awdurdod ar hyn o bryd yn gweithio ar adolygu’r Cynllun Rheoli, a’r gobaith yw y bydd pob un o’r rhanddeiliaid yn chwarae rhan yn yr adolygiad pwysig hwn.
4. **Dylanwadau mawr presennol a blaenorol ar y defnydd o’r tir (e.e. diwydiannol trwm, amaethyddol, ynni, trafnidiaeth).**
	1. Mae Parc Cenedlaethol Arfordir Penfro yn enwog am ei dirweddau hardd eithriadol, a’r dylanwadau ar y tirweddau hyn, ar hyn o bryd ac yn y dyfodol, fydd yr arferion amaethyddol sydd wedi naddu’r dirwedd, a’r arferion fydd yn dylanwadu’n drwm ar ansawdd y dirwedd. Bydd y diwydiannau puro olew o amgylch yr Aber hefyd yn effeithio ar hyn. Y prif ddefnyddwyr eraill o’r tir yw’r meysydd amddiffyn a thwristiaeth.
5. **Lleoliad hanesyddol/tirwedd yr ardal, gan gynnwys AHNEau, ardaloedd cadwraeth ac ati.**

5.1. Ym Mharc Cenedlaethol Arfordir Penfro mae 285 o Henebion Rhestredig, a dros 7,500 o safleoedd yn y Cofnod Amgylchedd Hanesyddol. Mae dros 1,200 o adeiladau rhestredig a 13 o Ardaloedd Cadwraeth dynodedig yn y Parc. Mae naw ardal Tirwedd Hanesyddol yn gyfan gwbl neu'n rhannol o fewn y Parc Cenedlaethol, ac mae 15 o Barciau a Gerddi Hanesyddol yn y Parc Cenedlaethol.

1. **Safleoedd trefol neu wledig ac aneddiadau mawr.**
	1. Ardal wledig yn bennaf yw’r Parc Cenedlaethol fel y tystir gan y ffaith i’r ardal gael ei dynodi yn Barc Cenedlaethol, gyda phocedi llai o ddatblygiadau a Chanolfannau Lleol mewn lleoliadau ar y glannau. Amcangyfrifir bod traean o'r holl aelwydydd yn y Parc Cenedlaethol yn byw ar wasgar yng nghefn gwlad mewn pentrefi llai, pentrefannau, anheddau a ffermydd gwasgaredig.
	2. Mae'r CDLl yn nodi Trefi a Phentrefi fel Canolfannau Haen 2 neu 3 ar y sail bod Hafan Sir Benfro yn cynnwys canolfannau strategol a elwir yn Ganolfannau Haen 1 – mae'r rhain yn cynnwys canolfannau mwy megis Hwlffordd, Aberdaugleddau/Neyland, Penfro/Doc Penfro a Thref Caerfyrddin.
	3. Ymhlith yr ardaloedd trefol allweddol yn y Parc Cenedlaethol mae Dinbych-y-pysgod (Canolfan Haen 2) a Threfdraeth, Saundersfoot a Thyddewi (Canolfannau Haen 3). Mae 19 o Ganolfannau Gwledig (Haen 4) ar hyd a lled y Parc Cenedlaethol gan gynnwys Amroth, Angle, Bosheston, Aberllydan, Dale, Dinas, Felindre Farchog, Herbrandston, Jameston, Lawrenni, Little Haven, Maenorbŷr, Gorsaf Maenorbŷr, Marloes, Niwgwl, Pont-faen, Solfach, St Ishmael a Threfin. Mae 10 arall o Ganolfannau Gwledig a leolir yn rhannol yn y Parc Cenedlaethol.
	4. Cyfanswm nifer yr aelwydydd a nodir yng Nghyfrifiad 2011 yn y Parc Cenedlaethol yw 13,700, ac mae llety hunan-ddarpar yn cyfrif am ychydig dros 12% o'r stoc tai yn gyffredinol.
2. **Newidiadau yn y boblogaeth a’r dylanwad ar y Cynllun Datblygu Lleol/diwygiadau i ddod.**
	1. Roedd rhagamcan Llywodraeth Cymru yn 2008 o nifer yr aelwydydd yn y Parc Cenedlaethol hwn yn dangos cynnydd o 10,490 i 11,516 (ychydig dros 1000 am y cyfnod 2011 i 2031). Mae’r ffigurau poblogaeth a gyhoeddwyd yn ddiweddar yn dangos gostyngiad yn nifer y boblogaeth.
	2. Ar gyfer yr adolygiad o'r Cynllun Datblygu Lleol, bydd y rhagamcanion o ffigurau’r boblogaeth yn cael eu cymryd i ystyriaeth wrth ystyried nifer y tai fydd eu hangen dros oes y Cynllun newydd (2031). Hefyd nodir bod ystadegau’r iaith Gymraeg am nifer y siaradwyr Cymraeg yn Sir Benfro wedi dangos cynnydd yn y blynyddoedd diweddar hyn, a bydd hyn hefyd yn ystyriaeth ar gyfer y Cynllun newydd.

**8. Y GWASANAETH CYNLLUNIO**

1. Mae'r Awdurdod wedi'i drefnu yn dri maes gwasanaeth allweddol sy'n cynnwys Cyfarwyddyd y Parc/Cynllunio, sy’n dod o fewn cylch gwaith y Cyfarwyddwr Cynllunio.
2. Mae swyddogaeth Polisi Cynllunio y Parc Cenedlaethol yn dod dan gyfarwyddyd Pennaeth Cyfarwyddyd y Parc. Y Pennaeth hwn sydd hefyd yn gyfrifol am Gynllun Rheoli'r Parc Cenedlaethol, Bioamrywiaeth, Archaeoleg, Llwybr yr Arfordir a llwybrau troed, iechyd a lles, materion amgylcheddol a gwybodaeth ystadegol a data.

Mae'r swyddogaethau Rheoli Datblygu a Gorfodaeth yn dod dan gyfarwyddyd yr Arweinydd Tîm: Rheoli Datblygu, ac mae’r Arweinydd hwn hefyd yn gyfrifol am gadwraeth adeiladau hanesyddol, ecoleg cynllunio, materion coed a thirwedd.

1. Alldro rheoli datblygu yn 2017/18 oedd £517,061, ac mae’r gyllideb ar gyfer 2018/19 wedi'i gosod ar £479,973, sef gostyngiad o 30% dros 6 blynedd gyda lleihad yn y lefelau staffio sy’n gyfwerth â 2 swydd llawn-amser – llwyddwyd i oresgyn hyn yn bennaf drwy fod rhai deiliaid swyddi yn gweithio llai o oriau yn ystod y flwyddyn ariannol hon. Mae'r gostyngiad o 30% yn cyfeirio at ffigur y gyllideb o £687,000 yn 2013/14 a £479,973 yn 2018/19. Mae’r swyddogaethau polisi cynllunio a swyddogaethau eraill Cyfarwyddyd ar rhyw £190,000 bob blwyddyn.
2. Mae ambell i swydd yn yr adran gynllunio wedi bod yn wag yn ystod y flwyddyn ac roedd effaith hynny wedi ymledu. Roedd un swyddog ar absenoldeb mamolaeth a swydd wag yn yr uned Gorfodaeth ac ar ben hynny swydd wag yn Rheoli Datblygu wedi golygu bod gofyn cael ffyrdd blaengar o ymdopi â’r swyddi gwag hyn. Mae’r APCAP wedi parhau i ddefnyddio’r trefniadau hyblyg o ddefnyddio ymgynghorwyr i liniaru’r pwysau gwaith – roedd hyn wedi golygu bod cynllunwyr presennol yn gallu ôl-lenwi rhai materion gorfodaeth ac ymgynghorwyr yn ymdrin â baich gwaith rheoli datblygu. Mae cytundebau lefel gwasanaeth i ymdrin â chynllunio mwynau gyda Chyngor Sir Caerfyrddin (CSC), ac un cytundeb sy'n cynnwys gwaith ecoleg cynllunio gyda Chyngor Sir Penfro (CSP).
3. Wrth edrych i'r dyfodol, mae APCAP yn awyddus i gynllunio ar gyfer arbenigedd cynllunio a’r gallu i barhau i gyflawni’r gwasanaeth cynllunio yn dda. I'r perwyl hwn, mae'r Awdurdod yn parhau i roi blaenoriaeth uchel ar hyfforddi staff ar bob lefel yn yr adran gynllunio. Gan mai prin yw’r swyddi gwag sy’n cael eu llenwi, bwriad yr APCAP yw meithrin ein cynllunwyr a’n swyddogion gorfodi ein hunain drwy gynnig hyfforddiant mewn swydd i ymgeiswyr o ddisgyblaethau eraill sydd wedi gallu dangos sgiliau ac ymagweddau bywyd y byddwn yn ceisio eu cael yn y proffesiwn cynllunio.
4. Mae APCAP yn ymrwymedig i sicrhau bod staff yn cael eu hyfforddi ar gyfer eu rolau, ac felly mae pob swyddog cynllunio yn aelodau o'r Sefydliad Cynllunio Trefol Brenhinol (RTPI) ac mae’r Awdurdod yn talu am y tanysgrifiadau i'r corff proffesiynol hwn. Rhoddir proffil uchel i'r swyddogaeth gorfodi yn yr Awdurdod ac felly mae pob swyddog gorfodi yn aelodau o'r Gymdeithas Genedlaethol Gorfodi Cynllunio (NAPE) ac mae'r Awdurdod yn talu’r tanysgrifiadau i'r corff proffesiynol hwn. Mae’r staff cynllunio yn mynd ati’n frwd i rannu arferion da gyda sefydliadau eraill ac fe’u hanogir yn frwd i fynychu cyfarfodydd a seminarau i ehangu eu profiadau hwy eu hunain yn ogystal.
5. Mae'r Awdurdod yn disgwyl i'w gynllunwyr a'i swyddogion gorfodi gwblhau a chydymffurfio â gofynion datblygiad proffesiynol parhaus y corff RTPI/NAPE ac asesir hyn drwy drefn yr Awdurdod o arfarnu perfformiad ei staff yn flynyddol.
6. Mae rhaglen leol a pherthnasol o hyfforddiant cynllunio yn cael ei chyflwyno yn fewnol gan yr Awdurdod, ac mae cynllunwyr (ac eraill gan gynnwys Aelodau) yn cael eu gwahodd i fynychu'r sesiynau hyn. Mae'r rhestr o sesiynau 2017/18 wedi'i nodi isod – sy’n dangos yr amrywiaeth enfawr o bynciau sy'n cael eu hystyried yn briodol i gynllunwyr ymwneud â hwy, yn enwedig o ystyried statws y Parc Cenedlaethol. Mae'r rhaglen hon yn cynnwys rhai o’r rhaglenni eraill o hyfforddiant yr Awdurdod ar gyfer rheolwyr ac ati sy'n berthnasol i waith yr Awdurdod o gyflawni’r gwasanaeth cynllunio.

|  |  |
| --- | --- |
| **Dyddiad** | **Hyfforddiant**  |
| 9.5.17 | Gwaith cadwraeth |
| 15.5.17 | Cyflwyno asesiadau o’r effaith amgylcheddol |
| 31.5.17 | Datblygiad Jed ar gynllunio i’r Aelodau |
| 8.6.17 | Cynhadledd RTPI |

|  |  |
| --- | --- |
| **Dyddiad** | **Hyfforddiant**  |
| 26.06.17 | Ysgol Haf Academi Cymru |
| 3.7.17 | Hyfforddiant i Gynghorau Cymuned |
| 5.7.17 | Seminar ar Ynni |
| 29.09.17 | Seminar ar Adfywio Canol Trefi |
| 19.10.17 | Cynhadledd Gorfodaeth |
| 18.11.17 | Archaeoleg |
| 8.2.18 | Hyfforddiant ar Olau |
| 23.3.18 | Hyfforddiant PPW/NDF |

* 1. Mae APCAP ynghyd â Chyngor Sir Penfro wedi parhau i drefnu Fforwm Asiantau. Mae’r fforwm yn cwrdd bob chwarter ac mae'n fwriad nid yn unig i gyflwyno gwybodaeth i’r asiantau am faterion cynllunio sy'n berthnasol i'w gwaith yn Sir Benfro, ond hefyd i gynnig cyfle i asiantau gyflwyno'u barn ar y modd y mae'r ddau awdurdod cynllunio lleol yn gweithio i gymryd eu hanghenion hwy i ystyriaeth. Mae cynrychiolaeth dda o’r asiantau cynllunio lleol yn mynychu cyfarfodydd y fforwm.
	2. Mae cydweithio yn rhan holl bwysig o ddiwylliant APCAP – ac mae hyn i’w briodoli yn bennaf yn ôl pob tebyg i’r ffaith mai Awdurdod bach yw’r Parc. Mae gweithio ar y cyd yn ein galluogi i rannu arferion da, a hefyd yn gwneud yr Awdurdod yn fwy cydnerth.
	3. Mae perthynas waith dda rhyngom a’n hawdurdodau cyfagos, Ceredigion, Sir Gaerfyrddin ac yn enwedig Sir Benfro. Rydym yn defnyddio adnoddau CSP ar gyfer monitro trefniadau adran 106 a hefyd yn defnyddio eu tîm cyfreithiol o ran drafftio a defnyddio templedi ar gyfer cytundebau cyfreithiol cynllunio. Hefyd rydym yn prynu i mewn i wasanaeth y Cyngor ar ecoleg cynllunio – gan sicrhau cysondeb dulliau ledled Sir Benfro gyfan o ran bioamrywiaeth nad yw'n cymryd sylw o ffiniau gweinyddol. Mae gan y ddau Awdurdod – CS Penfro ac APCAP gytundeb dirprwyo gyda Cadw i ymdrin â’r mwyafrif o’r ceisiadau adeiladau rhestredig – mae'r cytundeb yn caniatáu i'r swyddogion proffesiynol weithio ar draws y ffiniau – unwaith eto i gynorthwyo o ran cysondeb a chydnerthedd.
	4. Rydym yn y broses o weithredu system effeithiol o reoli dogfennau, uwchraddio'r wybodaeth gynllunio sydd ar gael ar draws ein Gwefan, ac yn hyrwyddo ymagwedd gyfeillgar at gwsmeriaid drwy drefnu’r gwasanaeth cymhorthfa cynllunio a chymorth cyn-ymgeisio. Mae hyn yn cymryd llawer hirach nag y rhagwelwyd yn wreiddiol. Byddwn yn parhau i gydweithio gyda'r Adrannau Cynllunio yn Awdurdod Parc Cenedlaethol Bannau Brycheiniog ac Awdurdod Parc Cenedlaethol Eryri a gwneud cyfraniadau i POSW (Cymdeithas Swyddogion Cynllunio Cymru) drwy rannu gwaith arferion gorau.

**STORI LEOL YR AWDURDOD**

1. Mae'r Awdurdod wrthi yn paratoi Cynllun Datblygu Lleol newydd. Mae'r gwaith hwn yn mynd rhagddo fel y bwriadwyd ac yn unol â’r targed.
2. Mae Adroddiad Monitro Blynyddol Cynllun Datblygu Lleol 2016-17 ar gael, ac mae copi o'r adroddiad ar wefan yr Awdurdod. Bydd yr Adroddiad Monitro 2017-18 ar gael erbyn 31 Hydref 2018.
3. Mae'r Cynllun Datblygu Lleol yn clustnodi 17 o ganlyniadau allweddol erbyn diwedd cyfnod y Cynllun (h.y. 2021) ac mae 36 dangosydd yn yr Adroddiad Monitro wedi'u grwpio o dan y canlyniadau hyn i brofi perfformiad y Cynllun (adroddiad 2018).
4. Yn gryno, mae’r mwyafrif o dargedau a nodau'r Cynllun yn cael eu diwallu. Mae yna broblemau gyda 7. Mae'r materion allweddol yn ymwneud â’r cyflenwad tir sydd ar gael yn effeithiol ar gyfer codi tai; tir sy’n cael ei ddwyn ymlaen ar gyfer cyflogaeth, a darparu tai fforddiadwy.
5. Mae'r broses o wneud cais cynllunio yn dod yn fwyfwy cymhleth ac mae’r drefn swyddog ar ddyletswydd lle gall darpar ymgeiswyr logi slot hanner awr gyda chynllunydd i fynd drwy'r broses gynllunio a pha wybodaeth sydd ei hangen i'w chyflwyno gyda'u cais, wedi profi'n boblogaidd eleni. Ar hyn o bryd ni chodir tâl am y gwasanaeth hwn. Digon posibl bod codi tâl am wasanaeth cyn-ymgeisio yn golygu nad oes ymholiadau i'r swyddog ar ddyletswydd. Bydd y sefyllfa yn parhau i gael ei monitro. Yn amlwg, mae angen cadw’r ddysgl yn wastad rhwng bod o gymorth a chodi tâl am gyngor.
6. Prosiectau cyfredol
* Astudiaeth Cyflawni Tir ar gyfer y Cynllun Datblygu Lleol Adneuo
* Prosiect Seilwaith Gwyrdd gyda Chyngor Sir Penfro
* Paratoi'r Cynllun Datblygu Lleol Adneuo
* Gweithredu'r System Rheoli Dogfennau
* Mynediad i geisiadau cynllunio ar y we
1. Pwysau lleol
* Ceisiadau amaethyddol mawr ac adeiladau amaethyddol heb ganiatâd
* Monitro safleoedd carafanau a gwersylla a safleoedd rheol ‘28’ diwrnod
1. Gwella gwasanaethau

Gweithio tuag at yr amcanion llesiant corfforaethol canlynol:

|  |  |
| --- | --- |
| **Amcanion Llesiant APCAP** | **Cyfrannu at Nodau Llesiant** |
| 1. Hybu a chefnogi’r gwaith o ddatblygu cyflogaeth a busnesau cynaliadwy, yn enwedig ym maes twristiaeth a hamdden
 | Cyfrannu at ‘Gymru Ffyniannus’ a ‘Chymru Gydnerth’ drwy hybu datblygiad busnesau newydd a phresennol a chynyddu nifer y swyddi gan beidio â chefnogi defnydd anghynaliadwy o adnoddau naturiol. Dylai mwy o gyflogaeth gefnogi 'Cymru Fwy Cyfartal' a hefyd 'Cymru Fwy Iach'. |
| 1. Gwella iechyd ecosystemau’r Parc Cenedlaethol
 | Mae defnyddio rheoli ecosystemau yn dechneg allweddol o ran paratoi'r Asesiad Llesiant ar gyfer y Bwrdd Gwasanaethau Cyhoeddus, o ran sicrhau 'Cymru Gydnerth’ ac o ran paratoi unrhyw Gynllun Rheoli a Chynllun Datblygu Lleol y Parc Cenedlaethol yn y dyfodol. |
| 1. Galluogi ac annog rhagor o bobl i wella eu llesiant drwy wneud mwy o ddefnydd o'r Parc Cenedlaethol, waeth beth eu hamgylchiadau
 | Gall gwneud gweithgareddau yn yr awyr agored, megis cerdded, wella'r teimlad o lesiant, lleihau straen a bod yn ysbrydoliaeth. Drwy hyrwyddo defnydd mwy cyson o weithgareddau awyr agored, boed hynny ar stepen drws pobl neu yn y Parc Cenedlaethol, annog gwirfoddolwyr a gwaredu rhwystrau i fynediad, mae'r amcan hwn yn cyfrannu at 'Gymru Fwy Iach' a 'Chymru Fwy Cyfartal'. |
| 1. Parhau i sicrhau bod cydraddoldeb yn rhan annatod o waith a diwylliant yr Awdurdod Parc Cenedlaethol
 | Mae'r Awdurdod yn annog pobl llai abl i ymgysylltu a chyfrannu, ac mae'n hyrwyddo cydraddoldeb ac amrywiaeth ymhlith ei staff a'i Aelodau a thrwy gyfleoedd hyfforddiant. |
| 1. Gweithio ochr yn ochr â chymunedau i'w helpu i fanteisio i'r eithaf ar yr Awdurdod Parc Cenedlaethol
 | Mae nifer o gymunedau a grwpiau lleol eisoes yn ymgysylltu ac yn cyfrannu at waith yr Awdurdod Parc Cenedlaethol, sy’n amrywio o ymateb i ymgynghori i brosiectau lleol ar wella’r amgylchedd. Drwy ehangu graddfa a chwmpas y cyfrannu hwn, cymryd ymagwedd o gydgynhyrchu, a datblygu ein gwaith i gynnwys cynulleidfaoedd newydd sy’n cynrychioli’r gymuned, byddwn yn ychwanegu at 'Gymru â chymunedau cydlynus'. |
| 1. Diogelu a hyrwyddo diwylliant ieithyddol, celfyddydau, a threftadaeth lleol yr ardal
 | Mae gan Sir Benfro ddiwylliant cyfoethog o ran y celfyddydau, treftadaeth ac iaith. Caiff hyn ei gydnabod yn rhan o nodweddion unigryw yr ardal gan gyfrannu at 'Gymru â diwylliant bywiog lle mae'r Gymraeg yn ffynnu'. |
| 1. Sicrhau bod ein gwaith yn gwneud cyfraniad cadarnhaol at lesiant byd-eang
 | Drwy leihau ein hôl troed carbon yn barhaus, cefnogi’r agenda twf gwyrdd drwy brosiectau’r SDF ac addysgu pobl am ddibenion arbennig y Parc, mae'r Awdurdod yn cyfrannu at 'Gymru sy'n gyfrifol yn fyd-eang'. Mae'r Amcanion Llesiant yn cefnogi Cymru sy'n gyfrifol yn fyd-eang drwy ein gwaith yn diogelu'r amgylchedd naturiol a hanesyddol, ein cymorth i'r economi leol a drwy’r addysg a ddarperir gennym. |

1. Mae’r mesurau perfformiad cynllunio yn cael eu cynnwys yn y Cynllun Corfforaethol, a chyflwynir adroddiadau gerbron yr Aelodau ar y perfformiad yn y Pwyllgor Adolygu Gweithredol ac yn y Pwyllgor Archwilio a Gwasanaethau Corfforaethol yn ystod y flwyddyn.
2. Ymhlith y camau gweithredu ar berfformiad a gariwyd ymlaen i Gynllun Corfforaethol 2018/19 mae gweithredu cyfleuster rheoli dogfennau newydd ar-lein, o dan Amcan Llesiant 1, a chlirio’r ôl-groniad o achosion gorfodaeth hanesyddol o dan Amcan 5. Cydnabyddir y bydd clirio’r ôl-groniad o achosion gorfodaeth hanesyddol yn cael effaith negyddol ar yr amser a gymerir i gymryd camau gorfodi mewn diwrnodau yn y tymor byr, ond dylai gael effaith gadarnhaol yn y tymor hir.
3. Mae'r timau cynllunio yn Rheoli Datblygu ac yn Polisi Cynllunio yn canolbwyntio ar ddarparu gwasanaethau, effeithlonrwydd a chanfyddiad y cyhoedd fel sbardunwyr ar gyfer rhaglennu eu gwaith. O fewn Rheoli Datblygu, y targedau allweddol oedd:

|  |
| --- |
| 1. Gwneud penderfyniadau ynghynt ar geisiadau cynllunio i 66 diwrnod ar gyfartaledd.
 |
| 1. Adolygu’r prosesau cyn-ymgeisio a’r prosesau cymorthfeydd cynllunio.
 |
| 1. Clirio’r ôl-groniad o ffeiliau gorfodaeth hanesyddol.
 |
| 1. Sefydlu system ffurfiol o fonitro achosion gorfodi.
 |
| 1. Parhau â’r adolygiadau o Ardaloedd Cadwraeth.
 |
| 1. Parhau â’r canolbwyntio ar brosiectau gorfodi.
 |
| 1. Cychwyn ar y gwaith o wella canfyddiad y cyhoedd o'r gwasanaeth cynllunio drwy ymgysylltu mwy â'r gymuned ac â’r cynghorau tref a chymuned.
 |
| 1. Mewn-osod y prosiect rheoli dogfennau.
 |

1. Mae ffigurau perfformiad yr APCAP yn siarad drostynt eu hunain yn y tablau ar ddiwedd y ddogfen hon. Mae System Rheoli Dogfennau wedi’i phrynu ac ar hyn o bryd yn y broses o gael ei gweithredu, ac wedyn bydd pob cais ar gael ar y wefan unwaith y bydd y system rheoli dogfennau wedi’i rhoi ar waith. Mae’r system wedi cymryd amser hirach na’r disgwyl i’w gweithredu am resymau technegol o ran y mudo amgylchedd gwesteia a mudo gweinydd y cyflenwr. Mae’r system wedi’i rhaglennu i fod yn weithredol erbyn diwedd 2018.
2. **Cyflenwad Tir ar gyfer Tai:** Mae'n ofynnol i'r Awdurdod ddangos cyflenwad o dir ar gyfer tai sydd ar gael yn effeithiol am bum mlynedd.
3. Mae’r gostyngiad parhaus yn y cyflenwad tir i’w briodoli i nifer o ffactorau, a’r mwyaf cyffredin o’r ffactorau hyn yw diffyg diddordeb gan dirberchnogion i ddatblygu eu tir yn y tymor byr a’r tymor canolig. Mae’r diddordeb mewn datblygu’r safleoedd a ddyrennir yn y Cynllun Datblygu Lleol wedi dangos cynnydd amlwg yn y blynyddoedd diwethaf hyn gyda nifer o ymholiadau cyn-ymgeisio a cheisiadau cynllunio wedi’u gwneud i'r Awdurdod. Fodd bynnag, nid yw hyn wedi bod yn ddigon i gwrdd â'r diffyg cronnus o safleoedd a ddaeth ymlaen ym mlynyddoedd cyntaf y Cynllun ac mae hyn bellach yn fater i'r adolygiad o'r Cynllun Datblygu Lleol.
4. Cafodd Cyd-astudiaeth Argaeledd Tir ar gyfer Tai ei gwblhau fis Gorffennaf 2018 sydd wedi dangos cyflenwad tir o 1.4 blwyddyn. Bydd y Cynllun yn dod i ben rhan o'r ffordd drwy gyfnod y Cyd-astudiaeth Argaeledd Tir ar gyfer Tai (dyddiad diwedd y Cynllun yw 2021) ac felly mae'r dull cyfrifo wedi cymryd hyn i ystyriaeth (fel y nodir yn Nhabl 4 o’r Nodyn Cyngor Technegol 1). Mae'r adroddiad yn defnyddio'r dull gweddilliol o gyfrifo'r cyflenwad tir.
5. Er mwyn helpu i ddod â safleoedd ymlaen, mae’r Awdurdod Parc Cenedlaethol yn parhau i gymryd y camau canlynol:

a) Cymeradwyo ceisiadau cynllunio ar gyfer datblygiadau tai cyn belled ag y bodlonir pob ystyriaeth polisi perthnasol. Mae'r mwyafrif o’r ceisiadau a gyflwynwyd i'r Awdurdod yn ystod y blynyddoedd diwethaf wedi bod ar safleoedd bach nad ydynt wedi'u rhestru yn y cyflenwad tir.

b) Mae'r Canllawiau Cynllunio Atodol diwygiedig ar Dai Fforddiadwy a fabwysiadwyd gan yr Awdurdod fis Tachwedd 2014 wedi ailystyried asesiadau hyfywedd ar gyfer safleoedd a ddyrennir. Mae hefyd wedi symleiddio'r broses ar gyfer ymgeiswyr a phwysleisio bod y gofynion yn sail ar gyfer cyd-drafod. Bu cynnydd yn nifer y tirberchnogion safleoedd a ddyrannwyd sydd wedi cysylltu â'r Awdurdod gyda'r bwriad o ddod â safleoedd ymlaen i'w datblygu ers mabwysiadu'r canllawiau.

c) Mae gan yr Awdurdod ddeialog barhaus gyda pherchnogion nifer o'r dyraniadau tir yn y Parc. Mae nifer o'r tirberchnogion yn gwneud gwaith paratoadol i ddechrau dod â safleoedd ymlaen i'w datblygu.

ch) Bydd yr Awdurdod yn adolygu’r dyraniadau safleoedd drwy’r gwaith o adolygu’r Cynllun Datblygu Lleol i fynd i'r afael â'r diffyg yn y tir sydd ar gael yn effeithiol.

1. Ar gyfer adolygu’r Cynllun Datblygu Lleol mae hyn wedi golygu edrych eto ar ofynion cyffredinol tir ar gyfer tai, ac o ganlyniad y ddarpariaeth tai yn y Cynllun, a chydnabod yr ansicrwydd yn y farchnad dai wrth bennu targedau blynyddol.

**10. BETH YW BARN DEFNYDDWYR Y GWASANAETH**

10.1 Yn 2017-18 cynhaliodd yr Awdurdod arolwg o fodlonrwydd cwsmeriaid gyda’r nod o asesu barn pobl oedd wedi derbyn penderfyniad ar gais cynllunio yn ystod y flwyddyn.

10.2 Anfonwyd yr arolwg at 186 o bobl, a chyflwynodd 17% ohonynt ymateb cyfan neu ymateb rhannol. Roedd mwyafrif yr ymatebion (56%) oddi wrth aelodau’r cyhoedd. Roedd 0% o'r ymatebwyr wedi cael eu cais cynllunio diweddaraf wedi’i wrthod.

10.3 Gofynnwyd i’r ymatebwyr a oeddent yn cytuno neu'n anghytuno â chyfres o ddatganiadau am y gwasanaeth cynllunio. Cawsant yr opsiynau ateb canlynol:

* Cytuno'n gryf;
* Tueddu i gytuno;
* Ddim yn cytuno nac yn anghytuno;
* Tueddu i anghytuno; ac
* Anghytuno'n gryf.

10.4 Mae Tabl 1 yn dangos y ganran o ymatebwyr a ddewisodd naill ai 'tueddu i gytuno' neu'n 'cytuno'n gryf' ar bob datganiad am ein hawdurdod cynllunio a Chymru.

Tabl 1: Canran yr ymatebwyr oedd yn cytuno â phob datganiad, 2017-18

|  |  |  |  |
| --- | --- | --- | --- |
| **Canran yr ymatebwyr oedd yn cytuno bod:** | **ACLl Parc Cenedlaethol Arfordir Penfro%** |  | **Cymru %** |
| Mae’r ACLl yn gorfodi ei reolau cynllunio’n deg ac yn gyson | 47 |  | 55 |
| Rhoddodd yr ACLl gyngor da i’ch helpu i wneud cais llwyddiannus | 67 |  | 60 |
| Mae’r ACLl yn rhoi help trwy gydol y broses, gan gynnwys mewn perthynas ag amodau | 61 |  | 52 |
| Ymatebodd yr ACLl yn brydlon pan oedd ganddynt gwestiynau  | 63 |  | 62 |
| Gwrandawodd arnynt ynghylch ei chais  | 71 |  | 60 |
| Cafodd yr holl wybodaeth ddiweddaraf am eich cais | 48 |  | 52 |
| Yn fodlon yn gyffredinol ar sut deliodd yr ACLl â’ch cais | 72 |   | 63 |

10.5 Hefyd gofynnwyd i'r ymatebwyr ddewis tair o nodweddion y gwasanaeth cynllunio o restr fyddai yn eu barn hwy o gymorth mwyaf iddynt gyflawni datblygiadau llwyddiannus. Mae Ffigwr 1 yn dangos canran yr ymatebwyr a ddewisodd nodwedd fel un o'u tri dewis. I ni, 'y cyfle i siarad â chynllunydd ar ddyletswydd cyn cyflwyno cais' oedd y dewis mwyaf poblogaidd.

Ffigur 1: Nodweddion gwasanaeth cynllunio da, 2017-18

Ffynhonell: Adroddiadau arolwg POSW

10.6 Ymhlith y sylwadau a dderbyniwyd oedd:

* “Pleser yw gweithio gyda’r tîm o swyddogion cynllunio yn APCAP.”
* “Na – mae’n wasanaeth da.”
* "Byddai’n well petai ganddynt fwy o staff yn rheoli datblygu, mae pob un ohonynt yn gweithio i’r eithaf.”

**11. EIN PERFFORMIAD 2017-18**

11.1 Mae'r adran hon yn rhoi manylion am ein perfformiad yn 2017-18. Mae'n ystyried y dangosyddion Fframwaith Perfformiad Cynllunio a data arall sydd ar gael i helpu i beintio darlun cynhwysfawr o’r perfformiad. Lle bo'n briodol rydym yn gwneud cymhariaeth rhwng ein perfformiad ni a pherfformiad Cymru gyfan.

11.2 Caiff perfformiad ei ddadansoddi ar draws y pum agwedd allweddol o ddarparu gwasanaeth cynllunio fel y nodir yn y Fframwaith Perfformiad Cynllunio:

* Llunio Cynllun;
* Effeithlonrwydd;
* Ansawdd;
* Ymgysylltu; a
* Gorfodi.

**12. Llunio Cynllun**

12.1 Ar 31 Mawrth 2018, ni oedd un o 22 Awdurdod Cynllunio Lleol (ACLl) oedd â chynllun datblygu cyfredol ar waith. Mae'n ofynnol i ni gyflwyno Adroddiad Monitro Blynyddol fis Hydref 2018. Mae’r ddogfen hon wedi’i pharatoi.

12.2 Yn ystod cyfnod yr adroddiad blynyddol ar berfformiad, roedd gennym 1.2 mlynedd o gyflenwad tir ar gyfer tai wedi’i glustnodi, gan ein gwneud yn un o 18 ACLl yng Nghymru heb y cyflenwad gofynnol o 5 mlynedd.

**13. Effeithlonrwydd**

13.1 Yn 2017-18 penderfynwyd ar 512 o geisiadau cynllunio gennym, pob un yn cymryd 71 diwrnod (10 wythnos) ar gyfartaledd i’w benderfynu. Mae hyn yn cymharu â chyfartaledd o 81 diwrnod (12 wythnos) ar draws Cymru. Mae Ffigur 2 yn dangos yr amser cyfartalog a gymerwyd gan bob ACLl i benderfynu ar gais yn ystod y flwyddyn.

**Ffigur 2: Amser cyfartalog a gymerwyd (diwrnodau) i benderfynu ar geisiadau, 2017-18**

13.2 Llwyddwyd i benderfynu ar 85% o'r holl geisiadau cynllunio o fewn yr amser gofynnol. Roedd hyn yn cymharu ag 89% ledled Cymru a ni oedd un o 22 ACLl oedd wedi cyrraedd y targed o 80%.

13.3 Mae Ffigur 3 yn dangos canran y ceisiadau cynllunio a benderfynwyd o fewn yr amser gofynnol ar draws y prif fathau o gais cynllunio ar gyfer ein ACLl a Chymru. Mae'n dangos ein bod wedi penderfynu ar 92% o geisiadau i ddeiliaid tai o fewn yr amser gofynnol. Mae'n rhaid bod pwynt lle na allwn barhau i wella o ran lleihau’r amser ar brosesu ceisiadau cynllunio. Mae hyn oherwydd bod adegau pan mai’r ymgeisydd sy’n gyfrifol am yr oedi h.y. oedi cyn cyflwyno gwybodaeth ychwanegol, rhoi eglurhad, amseru ymweliad safle. Hefyd llwyddwyd i benderfynu ar 79% o geisiadau am Ganiatâd Adeilad Rhestredig o fewn yr amserau gofynnol. Rydym yn prosesu'r rhan fwyaf o'r ceisiadau adeilad rhestredig o dan gynllun dirprwyo gan Cadw, sy'n golygu y gallwn gynnig proses mwy sensitif o ran amser i ymgeiswyr. Dylid nodi bod y ffigur am geisiadau am ganiatâd adeilad rhestredig yn anghywir oherwydd camgymeriad gweinyddol lle roeddent yn cael eu cynnwys yn y categori 'arall'. Mae'r ffigwr canran yn uwch na 90%. Bydd y gwall hwn yn cael ei gywiro ar gyfer adroddiad y flwyddyn nesaf.

**Ffigur 3: Canran y ceisiadau cynllunio a benderfynwyd o fewn yr amser gofynnol, yn ôl math, 2017-18**

13.4 Rhwng 2016-17 a 2017-18, fel y dengys Ffigur 4, cynyddodd y canran o geisiadau cynllunio a benderfynwyd gennym o fewn yr amser gofynnol o 80%. Hefyd gwelwyd cynnydd ar draws Cymru eleni.

Ffigur 4: Canran y ceisiadau cynllunio a benderfynwyd o fewn yr amser gofynnol

13.5 Dros yr un cyfnod:

* Bu cynnydd yn nifer y ceisiadau a dderbyniwyd gennym;
* Bu cynnydd yn nifer y ceisiadau a benderfynwyd gennym; a
* Bu cynnydd yn nifer y ceisiadau a gymeradwywyd gennym.

**14. Ceisiadau ar raddfa fawr**

14.1 Penderfynwyd ar 7 cais cynllunio mawr yn 2017-18, nad oedd yr un ohonynt yn destun Asesiad o’r Effaith Amgylcheddol. Cymerodd pob cais, ar gyfartaledd, 162 diwrnod (23 wythnos) i’w penderfynu. Fel y dengys Ffigur 5, roedd hyn yn amser byrrach na’r cyfartaledd dros Gymru gyfan o 240 diwrnod (34 wythnos). Yr hyn sydd i gyfrif yn aml am gais yn mynd rhagddo drwy’r broses gynllunio yn effeithlon neu beidio yw’r gwaith ymlaen llaw a chyn-ymgeisio sydd wedi’i wneud cyn cyflwyno cais.

Ffigur 5: Amser cyfartalog (diwrnodau) a gymerwyd i benderfynu ar gais mawr, 2017-18

14.2 Penderfynwyd ar 86% o'r ceisiadau mawr hyn o fewn yr amser gofynnol, o’i gymharu â 69% ar draws Cymru.

14.3 Mae Ffigur 6 yn dangos canran y ceisiadau mawr a benderfynwyd o fewn yr amser gofynnol yn ôl y math o gais mawr. Penderfynwyd ar 14% o'n ceisiadau mawr 'safonol' h.y. y rhai nad oedd angen AEA arnynt o fewn y terfyn amser gofynnol yn ystod y flwyddyn.

**Ffigur 6: Canran y ceisiadau mawr a benderfynwyd o fewn yr amser gofynnol yn ystod y flwyddyn, yn ôl math, 2017-18**

14.4 Ers 2016-17 roedd canran y ceisiadau mawr a benderfynwyd o fewn yr amser gofynnol wedi cynyddu o 0%. Yn yr un modd, roedd nifer y ceisiadau mawr a benderfynwyd wedi cynyddu tra bod nifer y ceisiadau oedd yn destun AEA a benderfynwyd yn ystod y flwyddyn wedi aros yr un peth.

14.5 Mae Ffigur 7 yn dangos y patrwm o ran canran y ceisiadau cynllunio mawr a benderfynwyd o fewn yr amser gofynnol yn y blynyddoedd diwethaf, a sut mae hyn yn cymharu â Chymru gyfan.

Ffigur 7: Canran y ceisiadau cynllunio mawr a benderfynwyd o fewn yr amser gofynnol

14.6 Dros yr un cyfnod:

* Cynyddodd canran y ceisiadau bach a benderfynwyd o fewn yr amser gofynnol o 79% i 87%;
* Cynyddodd canran y ceisiadau gan ddeiliaid tai a benderfynwyd o fewn yr amser gofynnol o 86% i 92%; a
* Gostyngodd canran y ceisiadau eraill a benderfynwyd o fewn yr amser gofynnol o 85% i 79%.

**15. Ansawdd**

15.1 Yn 2017-18, gwnaeth ein Pwyllgor Rheoli Datblygu 41 o benderfyniadau ar geisiadau cynllunio yn ystod y flwyddyn, oedd yn cyfateb i 8% o'r holl geisiadau cynllunio a benderfynwyd. Ar draws Cymru 7% o'r holl benderfyniadau cais cynllunio a wnaed gan bwyllgorau cynllunio.

15.2 Yn APCAP dim ond 2% o’r penderfyniadau hyn a wnaed gan yr Aelodau oedd yn groes i gyngor y swyddogion. Roedd hyn yn cymharu â 9% o'r penderfyniadau a wnaed gan yr Aelodau ar draws Cymru. Roedd hyn yn cyfateb i 0.2% o'r holl benderfyniadau ar geisiadau cynllunio a wnaed yn groes i gyngor y swyddogion; 0.6% ar draws Cymru.

15.3 Yn 2017-18 gwnaed 5 apêl yn erbyn ein penderfyniadau cynllunio, oedd yn cyfateb i 0.8 apêl am bob 100 o geisiadau a dderbyniwyd. Hon oedd yr ail gymhareb isaf o apeliadau i geisiadau yng Nghymru. Mae Ffigwr 8 yn dangos sut mae nifer yr apeliadau a dderbyniwyd wedi newid ers 2016-17 a sut mae hyn yn cymharu â Chymru. Mae'r penderfyniad ynghylch pam nad yw ymgeiswyr yn mynd i apêl ar geisiadau a wrthodir yn amrywio'n sylweddol. Fodd bynnag, mae'n debyg bod y ffaith ein bod yn cynllunio ar gyfer Parc Cenedlaethol lle mae polisïau clir gennym ar gyfer diogelu, yn ffactor ym mhenderfyniadau'r ymgeiswyr. Hefyd mae’n bosibl bod yr adroddiadau llawn a ysgrifennir gan y swyddogion cynllunio yn egluro'n glir y rhesymau dros wrthod. Mae’r swyddogion yn ymwybodol bod penderfyniadau i wrthod yn gallu mynd i apêl, ac felly bydd yr amser a dreulir ar adroddiad llawn fel arfer yn golygu nad oes llawer o waith i’w wneud adeg apêl.

Ffigur 8: Nifer yr apeliadau a dderbyniwyd fesul 100 o geisiadau cynllunio

15.4 Dros yr un cyfnod roedd canran y ceisiadau cynllunio a gymeradwywyd wedi cynyddu o 84% i 85%.

15.5 O’r 6 apêl a benderfynwyd yn ystod y flwyddyn, gwrthodwyd 50% ohonynt. Fel y dengys Ffigwr 9, roedd hyn yn is na’r ganran o apeliadau a wrthodwyd ar draws Cymru gyfan, ac yn is na’r targed o 55%. Gyda nifer mor fach o apeliadau, anodd yw priodoli tueddiadau neu ganrannau ystyrlon.

**Ffigur 9: Canran yr apeliadau gafodd eu gwrthod, 2017-18**

15.6 Yn ystod 2017-18 cawsom 1 cais am gostau mewn apêl adran 78 wedi’i gadarnhau, gan ein gwneud yn un o'r 8 ACLl i gael o leiaf un cais o'r fath wedi'i gadarnhau yn ystod y flwyddyn. Achos oedd hwn lle’r oedd adeiladau amaethyddol heb gael caniatâd a lle penderfynwyd gennym i beidio â delio â chais cynllunio ôl-weithredol gan ei fod yn ddetholus o ran graddfa ac ond yn cwmpasu rhan o’r adeiladau a’r ardaloedd atodol oedd yn gorfod cael caniatâd. Rhaid oedd cael dyfarniad, ac roedd yr Arolygydd yn cyd-fynd â diffiniadau cyfreithiol yr apelydd. Dyfarnwyd costau yn erbyn APCAP yn yr achos hwn.

**16. Ymgysylltu**

16.1 Ni yw:

* un o’r 24 o awdurdodau cynllunio lleol oedd yn caniatáu i aelodau'r cyhoedd annerch y Pwyllgor Cynllunio; ac
* un o 2 awdurdod cynllunio lleol oedd â chofrestr rhannol ar-lein o geisiadau cynllunio. Nid yw hyn yn sefyllfa y mae’r APCAP yn dymuno bod ynddi, ac mae’n mynd i’r afael â hyn drwy gyflwyno system newydd o dechnoleg gwybodaeth.

16.2 Fel y dengys Tabl 2, cytunodd 67% o'r rhai a ymatebodd i'n harolwg ar fodlonrwydd cwsmeriaid yn 2017-18 bod yr ACLl yn rhoi cyngor da i'w helpu i wneud cais llwyddiannus.

Tabl 2: Adborth o’n harolwg bodlonrwydd cwsmeriaid 2017-18

|  |  |  |  |
| --- | --- | --- | --- |
| **Canran yr ymatebwyr oedd yn cytuno bod:** | **ACLl Parc Cenedlaethol Arfordir Penfro%** |  | **% Cymru** |
| Rhoddodd yr ACLl gyngor da i’w helpu i wneud cais llwyddiannus | 67 |  | 60 |
| Gwrandawyd arnynt ynghylch eu cais | 71 |   | 60 |

**17. Gorfodi**

17.1 Yn 2017-18 ymchwiliwyd i 141 o achosion gorfodi, oedd yn cyfateb i 6.2 fesul 1,000 o'r boblogaeth. Hon oedd y gyfradd uchaf yng Nghymru. Mae hyn yn ddiddorol o ystyried mai APCAP yw un o’r ardaloedd lleiaf gyda’r isaf o boblogaeth breswyl.

17.2 Ymchwiliwyd i 70% o'r achosion gorfodi hyn o fewn 84 diwrnod. Ar draws Cymru cafodd 81% eu hymchwilio o fewn 84 diwrnod. Mae Ffigur 10 yn dangos canran yr achosion gorfodi yr ymchwiliwyd iddynt o fewn 84 diwrnod ar draws pob awdurdod cynllunio lleol yng Nghymru.

Ffigur 10: Canran yr achosion gorfodi a ymchwiliwyd o fewn 84 diwrnod, 2017-18

17.3 Yr amser a gymerwyd ar gyfartaledd i ddilyn camau gorfodi cadarnhaol oedd 468 diwrnod.

**ATODIAD A – FFRAMWAITH PERFFORMIAD**

**TROSOLWG**

| **MESUR** | **DA** | **GWEDDOL** | **GWELLA** |  | **CYFARTALEDD CYMRU** | **ACLl Parc Cened. Arfordir Penfro** **Y LLYNEDD** | **ACLl Parc Cened. Arfordir Penfro** **ELENI** |
| --- | --- | --- | --- | --- | --- | --- | --- |
| **Llunio cynllun** |  |  |  |  |  |  |  |
| **A oes Cynllun Datblygu cyfredol yn ei le sydd o fewn cyfnod y cynllun?** | **Oes** |  | **Na** |  | **Oes** | **Oes** | **Oes** |
| **Y gwyriad, wrth baratoi’r CDLl oddi wrth y dyddiadau a nodwyd yn y Cytundeb Cyflawni gwreiddiol, mewn misoedd** | **<12** | **13-17** | **18+** |  | **67** | **Amherthnasol** | **Amherthnasol** |
| **Adroddiadau Monitro Blynyddol wedi'u cynhyrchu yn dilyn mabwysiadu'r CDLl** | **Do** |  | **Naddo** |  | **Do** | **Do** | **Do** |
| **Cyflenwad tir yr awdurdod cynllunio lleol ar gyfer tai ar hyn o bryd mewn blynyddoedd** | **>5** |  | **<5** |  | **7 o 25** | **2** | **1.2** |
| **Effeithlonrwydd** |  |  |  |  |  |  |  |
| **Canran y ceisiadau "mawr" gafodd eu penderfynu o fewn y cyfnodau amser gofynnol** | **>60** | **50-59.9** | **<50** |  | **67.4** | **0** | **86** |
| **Amser ar gyfartaledd a gymerwyd i benderfynu ar geisiadau "mawr" mewn diwrnodau** | **Heb ei bennu** | **Heb ei bennu** | **Heb ei bennu** |  | **240.1** | **448** | **162** |
| **Canran yr holl geisiadau a benderfynwyd o fewn y cyfnodau amser gofynnol** | **>80** | **70-79.9** | **<70** |  | **88.5** | **80** | **85** |
| **Amser ar gyfartaledd a gymerwyd i benderfynu ar yr holl geisiadau mewn diwrnodau** | **<67** | **67-111** | **112+** |  | **80.7** | **61** | **71** |
| **Canran y ceisiadau am Ganiatâd Adeilad Rhestredig a benderfynwyd o fewn y cyfnodau amser gofynnol** | **Heb ei bennu** | **Heb ei bennu** | **Heb ei bennu** |  | **65.4** |  | **79** |
| **Ansawdd** |  |  |  |  |  |  |  |
| **Canran y penderfyniadau a wnaed gan yr Aelodau yn groes i gyngor swyddogion** | **<5** | **5-9** | **9+** |  | **8.6** | **9** | **2** |
| **Canran yr apeliadau gafodd eu gwrthod** | **>66** | **55-65.9** | **<55** |  | **62.6** | **83** | **50** |
| **Ceisiadau am gostau mewn apêl Adran 78 gafodd eu cadarnhau yn y cyfnod adrodd** | **0** | **1** | **2+** |  | **0** | **1** | **1** |
| **Ymgysylltu** |  |  |  |  |  |  |  |
| **A yw'r awdurdod cynllunio lleol yn caniatáu i aelodau'r cyhoedd annerch y Pwyllgor Cynllunio?** | **Ydy** |  | **No** |  | **Ydy** | **Ydy** | **Ydy** |
| **A oes gan yr awdurdod cynllunio lleol swyddog ar ddyletswydd i roi cyngor i aelodau'r cyhoedd?** | **Oes** |  | **Na** |  | **Oes** | **Oes** | **Oes** |
| **A oes gan wefan yr awdurdod cynllunio lleol gofrestr ar-lein o geisiadau cynllunio sydd ar gael i aelodau'r cyhoedd olrhain camau’r ceisiadau (a gweld eu cynnwys)?** | **Oes** | **Yn rhannol** | **Na** |  | **Oes** | **Yn rhannol** | **Yn rhannol** |
| **Gorfodi** |  |  |  |  |  |  |  |
| **Canran yr achosion gorfodi gafodd eu hymchwilio (i benderfynu a yw rheolau cynllunio wedi’u torri ac, os felly, penderfynu ai cymryd camau gorfodi neu beidio) o fewn 84 diwrnod** | **>80** | **70-79.9** | **<70** |  | **80.6** | **69** | **70** |
| **Amser ar gyfartaledd a gymerwyd i gymryd camau cadarnhaol o orfodi** | **Heb ei bennu** | **Heb ei bennu** | **Heb ei bennu** |  | **184.6** | **195** | **468** |

**ADRAN 1 – LLUNIO CYNLLUN**

|  |  |
| --- | --- |
| **Dangosydd** | **01. A oes Cynllun Datblygu cyfredol yn ei le sydd o fewn cyfnod y cynllun?** |
| **“Da”** | **“Gweddol”** | **“Angen Gwella”** |
| Mae cynllun datblygu (CDLl neu CDU) ar waith ac o fewn cyfnod y cynllun | Amherthnasol | Nid oes cynllun datblygu yn ei le (gan gynnwys cynllun sydd wedi dod i ben) |

|  |  |
| --- | --- |
| **Perfformiad yr Awdurdod** | Oes |
| Mae’r Cynllun Datblygu Lleol cyfredol mewn bod tan 2021. |

|  |  |
| --- | --- |
| **Dangosydd** | **02. Y gwyriad, wrth baratoi’r CDLl, oddi wrth y dyddiadau a nodwyd yn y Cytundeb Cyflawni gwreiddiol, mewn misoedd** |
| **“Da”** | **“Gweddol”** | **“Angen Gwella”** |
| Mae'r CDLl yn cael ei ddatblygu o fewn 12 mis i'r dyddiadau a nodwyd yn y Cytundeb Cyflawni gwreiddiol | Mae'r CDLl yn cael ei ddatblygu o fewn rhwng 12 a 18 mis i’r dyddiadau a nodwyd yn y Cytundeb Cyflawni gwreiddiol | Mae'r CDLl yn cael ei ddatblygu mwy na 18 mis yn hwyrach na'r dyddiadau a nodwyd yn y Cytundeb Cyflawni gwreiddiol |

|  |  |
| --- | --- |
| **Perfformiad yr Awdurdod** | Amherthnasol |
| Mae’r Cynllun Datblygu Lleol a fabwysiadwyd a’r Cynllun Datblygu Lleol newydd wedi’u datblygu yn unol â’r Cytundeb Cyflawni perthnasol. |

|  |  |
| --- | --- |
| **Dangosydd** | **03. Adroddiadau Monitro Blynyddol wedi'u cynhyrchu yn dilyn mabwysiadu'r CDLl** |
| **“Da”** |  | **“Angen Gwella”** |
| Mae'n amser cyflwyno AMB ac mae un wedi'i baratoi |  | Mae'n amser cyflwyno AMB ac nid oes un wedi'i baratoi |

|  |  |
| --- | --- |
| **Perfformiad yr Awdurdod** | Oes |
| Bydd yr Adroddiad diweddaraf yn cael ei gyhoeddi erbyn yr 31ain o Hydref 2018. |

|  |  |
| --- | --- |
| **Dangosydd** | **04. Cyflenwad tir yr awdurdod cynllunio lleol ar gyfer tai ar hyn o bryd mewn blynyddoedd** |
| **“Da”** |  | **“Angen Gwella”** |
| Mae gan yr Awdurdod mwy na 5 mlynedd o gyflenwad o dir ar gyfer tai |  | Mae gan yr Awdurdod llai na 5 mlynedd o gyflenwad o dir ar gyfer tai |

|  |  |
| --- | --- |
| **Perfformiad yr Awdurdod** | 1.2 blwyddyn o gyflenwad tir ar gyfer tai |
| Cafodd Cyd-astudiaeth Argaeledd Tir ar gyfer Tai ei gwblhau fis Gorffennaf 2018 oedd yn dangos cyflenwad tir o 1.4 blwyddyn. Bydd y Cynllun yn dod i ben rhan o'r ffordd drwy gyfnod y Cyd-astudiaeth Argaeledd Tir ar gyfer Tai (daw’r Cynllun i ben yn 2021) ac felly mae'r dull cyfrifo yn ystyried hyn (fel y nodir yn Nhabl 4 Nodyn Cyngor Technegol 1). Mae'r adroddiad yn defnyddio'r dull gweddilliol o gyfrifo'r cyflenwad tir.Mae llunio Cynllun Datblygu Lleol newydd wedi golygu ailedrych ar y gofynion tir ar gyfer tai yn gyffredinol ac ar y ddarpariaeth tai yn y Cynllun a chydnabod yr ansicrwydd yn y farchnad dai wrth bennu targedau blynyddol. |

**ADRAN 2 – EFFEITHLONRWYDD**

|  |  |
| --- | --- |
| **Dangosydd** | **05. Canran y ceisiadau "mawr" gafodd eu penderfynu o fewn y cyfnodau amser gofynnol** |
| **“Da”** | **“Gweddol”** | **“Angen Gwella”** |
| Mwy na 60% o geisiadau yn cael eu penderfynu o fewn y cyfnod amser statudol | Rhwng 50% a 60% o geisiadau yn cael eu penderfynu o fewn y cyfnod amser statudol | Llai na 50% o geisiadau yn cael eu penderfynu o fewn y cyfnod amser statudol |

|  |  |
| --- | --- |
| **Perfformiad yr Awdurdod** | 86% |
| Roedd yr Awdurdod wedi penderfynu ar 7 o geisiadau mawr o fewn y cyfnod penderfynu gan berfformio’n dda o’i gymharu â chyfartaledd Cymru o 67.4%.Nid yw dynodiad statudol yn gwahardd datblygu, ond rhaid asesu cynigion ar gyfer datblygiad yn ofalus am eu heffaith ar y buddiannau treftadaeth naturiol hynny y mae’r dynodiad yn eu diogelu. Mewn Parciau Cenedlaethol, mae ystyriaethau arbennig yn berthnasol i gynigion datblygu mawr sy’n fwy cenedlaethol na lleol eu cymeriad. |

|  |  |
| --- | --- |
| **Dangosydd** | **06. Amser ar gyfartaledd a gymerir i benderfynu ar geisiadau "mawr" mewn diwrnodau** |
| **“Da”** | **“Gweddol”** | **“Angen Gwella”** |
| Y targed i’w feincnodi | Y targed i’w feincnodi | Y targed i’w feincnodi |

|  |  |
| --- | --- |
| **Perfformiad yr Awdurdod** | 162 diwrnod |
| Er nad yw’r ffigur hwn wedi’i feincnodi, unwaith eto mae’r Awdurdod wedi perfformio’n dda a llawer yn is na’r cyfartaledd dros Gymru o 240.1 diwrnod. Roedd rhai ceisiadau mawr yn ddarostyngedig i gytundebau A106 cymhleth, oedd wedi effeithio ar yr amser a gymerwyd i wneud penderfyniad terfynol. |

|  |  |
| --- | --- |
| **Dangosydd** | **07. Canran yr holl geisiadau a benderfynwyd o fewn y cyfnodau amser gofynnol** |
| **“Da”** | **“Gweddol”** | **“Angen Gwella”** |
| Mae mwy na 80% o geisiadau yn cael eu penderfynu o fewn y cyfnod amser statudol | Rhwng 70% ac 80% o geisiadau yn cael eu penderfynu o fewn y cyfnod amser statudol | Llai na 70% o geisiadau yn cael eu penderfynu o fewn y cyfnod amser statudol |

|  |  |
| --- | --- |
| **Perfformiad yr Awdurdod** | 85% |
| Roedd yr Awdurdod wedi syrthio i’r categori ‘Da’ am y perfformiad o ran penderfynu ar geisiadau o fewn y cyfnod penderfynu. Mae'r 'cyfnodau amser gofynnol' yn cyfeirio at estyniadau amser y cytunwyd arnynt, ac mae'r Awdurdod wedi adolygu’r prosesau o ran cyfnodau penderfynu ac wedi cyflwyno system fwy cadarn i sicrhau bod estyniadau amseroedd yn cael eu cytuno ar geisiadau sydd wedi mynd dros y cyfnod penderfynu gwreiddiol. |

|  |  |
| --- | --- |
| **Dangosydd** | **08. Yr amser ar gyfartaledd a gymerwyd i benderfynu ar yr holl geisiadau mewn diwrnodau** |
| **“Da”** | **“Gweddol”** | **“Angen Gwella”** |
| Llai na 67 diwrnod | Rhwng 67 a 111 diwrnod | 112 diwrnod neu fwy |

|  |  |
| --- | --- |
| **Perfformiad yr Awdurdod** | 71 diwrnod |
| Er bod yr Awdurdod wedi syrthio i’r categori ‘Gweddol’, o gymharu â gweddill Cymru mae’r Awdurdod wedi perfformio’n dda. Mae perfformiad yr Awdurdod yn cymharu’n dda yn erbyn cyfartaledd Cymru o 80.7 diwrnod. Mae targed wedi’i osod ar gyfer y flwyddyn nesaf i gyrraedd amser ar gyfartaledd o benderfynu ar bob cais o 66 diwrnod. |

|  |  |
| --- | --- |
| **Dangosydd** | **08a. Canran y ceisiadau am Ganiatâd Adeilad Rhestredig a benderfynwyd o fewn y cyfnodau amser gofynnol** |
| **“Da”** | **“Gweddol”** | **“Angen Gwella”** |
| Y targed i’w feincnodi | Y targed i’w feincnodi | Y targed i’w feincnodi |

|  |  |
| --- | --- |
| **Perfformiad yr Awdurdod** | 79% |
| Er nad yw'r dangosydd hwn wedi'i feincnodi eto, mae perfformiad yr Awdurdod yn cymharu'n eithriadol o dda yn erbyn cyfartaledd Cymru o 65.4%. Mae Cadw wedi dirprwyo’r gwaith i’r Awdurdod o benderfynu ar geisiadau adeiladau rhestredig ar gyfer gwaith ar adeiladau rhestredig Gradd II a chynnig gwasanaeth cyn-ymgeisio, sy'n gymorth mawr ym mherfformiad yr Awdurdod ac ansawdd ac addasrwydd y ceisiadau a gyflwynir. |

**ADRAN 3 – ANSAWDD**

|  |  |
| --- | --- |
| **Dangosydd** | **09. Canran y penderfyniadau a wnaed gan Aelodau yn groes i gyngor swyddogion** |
| **“Da”** | **“Gweddol”** | **“Angen Gwella”** |
| Llai na 5% o benderfyniadau | Rhwng 5% a 9% o benderfyniadau | 9% neu fwy o benderfyniadau |

|  |  |
| --- | --- |
| **Perfformiad yr Awdurdod** | 2% |
| Rydym yn cymryd canran uwch o geisiadau cynllunio i’r Pwyllgor Rheoli Datblygu na'r canran cyfartalog a gymerir gan awdurdodau cynllunio Cymru. Felly, oherwydd y cyfle i benderfynu ar fwy o geisiadau, gellid disgwyl y byddai cynnydd tebyg yn y penderfyniadau sy'n mynd yn groes i gyngor y swyddogion. Ond nid felly y mae hi. Mewn gwirionedd, ychydig iawn o benderfyniadau gan yr Aelodau sy'n mynd yn groes i’r cyngor proffesiynol. Mae hyn yn golygu bod yr arfarniad Ipa yn gallu bod yn fodlon ar y cyfan bod y broses o wneud penderfyniadau yn gyson ac yn dryloyw i bob ymgeisydd. Dengys y ffigurau hyn nad oedd unrhyw ragfarn yn ystod y flwyddyn megis bwrw ymlaen â’r ceisiadau oedd i'w penderfynu gan yr Aelodau. |

|  |  |
| --- | --- |
| **Dangosydd** | **10. Canran yr apeliadau gafodd eu gwrthod** |
| **“Da”** | **“Gweddol”** | **“Angen Gwella”** |
| Mwy na 66% (dwy rhan o dair) o'r penderfyniadau cynllunio wedi'u hamddiffyn yn llwyddiannus adeg apêl | Rhwng 55% a 66% o'r penderfyniadau cynllunio wedi'u hamddiffyn yn llwyddiannus adeg apêl | Llai na 55% o'r penderfyniadau cynllunio wedi'u hamddiffyn yn llwyddiannus adeg apêl |

|  |  |
| --- | --- |
| **Perfformiad yr Awdurdod** | 50% |
| Roedd perfformiad yr Awdurdod yn y dangosydd hwn wedi syrthio i’r categori ‘Angen gwella’. Yn ystod y cyfnod adrodd penderfynwyd ar 11 apêl a gwrthodwyd 4 o’r apeliadau hynny ac un wedi’i wrthod yn rhannol.Y 4 apêl a wrthodwyd oedd:-* Caniatâd ôl-weithredol ar gyfer caban pren ar dir yn Villa St Helens, Wisemans Bridge
* Annedd newydd yn Keeping Stone, Trefdraeth
* Newid defnydd i A3 ar Rodfa’r De, Dinbych-y-pysgod
* Tystysgrif Cyfreithlondeb ar gyfer Lagŵn Slyri a Chlampiau Silwair ar Fferm Trewern

Yr apêl gafodd ei gwrthod yn rhannol oedd yn erbyn hysbysiad gorfodi, a’r unig ran yr oedd yr Arolygydd wedi anghytuno ag ef oedd yr amser a ganiatawyd i ddadwneud y gwaith oedd wedi’i wneud heb ganiatâd.O’r apeliadau a wrthodwyd, roedd dau wedi’u gwneud yn groes i argymhelliad y swyddogion ac mae’r ddau apêl arall wedi’u hadolygu a’u trafod gan y swyddogion mewn cyfarfodydd tîm. |

|  |  |
| --- | --- |
| **Dangosydd** | **11. Ceisiadau am gostau mewn apêl Adran 78 a gafodd eu cadarnhau yn y cyfnod adrodd** |
| **“Da”** | **“Gweddol”** | **“Angen Gwella”** |
| Nid yw'r Awdurdod wedi gorfod talu costau unrhyw apêl yn ei erbyn | Mae'r awdurdod wedi gorfod talu costau un apêl yn ei erbyn | Mae'r awdurdod wedi gorfod talu costau dwy apêl neu fwy yn ei erbyn |

|  |  |
| --- | --- |
| **Perfformiad yr Awdurdod** | 1 |
| Yn ystod 2017-18 cafwyd 1 cais am gostau mewn apêl adran 78 wedi’i ganiatáu, gan ein gwneud yn un o 8 ACLl i gael o leiaf un cais o’r fath wedi’i ganiatáu yn y flwyddyn.Achos oedd hwn lle’r oedd adeiladau amaethyddol heb gael caniatâd a lle penderfynwyd gennym i beidio â delio â chais cynllunio ôl-weithredol gan ei fod yn ddetholus ac ond yn cwmpasu rhan o’r adeiladau a’r ardaloedd atodol oedd yn gorfod cael caniatâd. Rhaid oedd cael dyfarniad, ac roedd yr Arolygydd yn cyd-fynd â diffiniadau cyfreithiol yr apelydd. Dyfarnwyd costau yn erbyn APCAP yn yr achos hwn. Mae'r achos hwn yn amlygu'r anawsterau sy’n codi wrth fonitro adeiladau mewn ardaloedd gwledig. Gan na chaniateir erlyn ar ôl pedair blynedd o gwblhau adeilad, prin yw’r gobaith y bydd awdurdodau cynllunio mewn sefyllfa i fonitro'r holl adeiladau heb ganiatâd sydd yn yr ardaloedd gwledig sydd yn aml yn cael eu cuddio gan adeiladau eraill. |

**ADRAN 4 – YMGYSYLLTU**

|  |  |
| --- | --- |
| **Dangosydd** | **12. A yw'r awdurdod cynllunio lleol yn caniatáu i aelodau'r cyhoedd annerch y Pwyllgor Cynllunio?** |
| **“Da”** |  | **“Angen Gwella”** |
| Mae aelodau'r cyhoedd yn gallu annerch y Pwyllgor Cynllunio |  | Nid yw aelodau'r cyhoedd yn gallu annerch y Pwyllgor Cynllunio |

|  |  |
| --- | --- |
| **Perfformiad yr Awdurdod** | Ydy |
| Mae aelodau'r cyhoedd yn gallu annerch y pwyllgor – mae’r amser a ganiateir i annerch wedi newid o 3 munud i 5 munud. Hefyd mae Cadeirydd y pwyllgor yn amlach na heb yn gofyn i’r ymgeisydd fod ar gael i ateb unrhyw gwestiwn/ymholiad gan yr Aelodau am ei gyflwyniad. |

|  |  |
| --- | --- |
| **Dangosydd** | **13. A oes gan yr awdurdod cynllunio lleol swyddog ar ddyletswydd i roi cyngor i aelodau'r cyhoedd?** |
| **“Da”** |  | **“Angen Gwella”** |
| Gall aelodau’r cyhoedd ofyn am gyngor gan swyddog cynllunio ar ddyletswydd |  | Nid oes swyddog cynllunio ar gael ar ddyletswydd |

|  |  |
| --- | --- |
| **Perfformiad yr Awdurdod** | Oes |
| Bob dydd Iau mae gennym ddiwrnod lle mae swyddog ar ddyletswydd. Cyfle yw hyn i aelodau'r cyhoedd yn gyffredinol gael gair â swyddog cynllunio i gael cyngor ar ymholiadau cynllunio. Gwasanaeth rhad ac am ddim yw hwn sy'n cael ei werthfawrogi. Mae'r rhan fwyaf o'r slotiau hanner awr wedi'u llogi ymlaen llaw. Gall y rhai sy'n cymryd rhan naill ai ddod i'r swyddfa i gael cyfarfod wyneb yn wyneb neu gadw'r slot ar gyfer galwad ffôn cynhadledd. Y gwasanaeth swyddog ar ddyletswydd yw'r gwasanaeth yr oedd yr ymatebwyr i'r arolwg yn ei werthfawrogi fwyaf. |

|  |  |
| --- | --- |
| **Dangosydd** | **14. A oes gan wefan yr awdurdod cynllunio lleol gofrestr ar-lein o geisiadau cynllunio sydd ar gael i aelodau'r cyhoedd olrhain camau’r ceisiadau (a gweld eu cynnwys)?** |
| **“Da”** | **“Gweddol”** | **“Angen Gwella”** |
| Mae pob dogfen ar gael ar-lein | Dim ond manylion y cais cynllunio sydd ar gael ar-lein, a rhaid ceisio cael mynediad i ddogfennau eraill yn uniongyrchol | Ni chyhoeddir gwybodaeth am geisiadau cynllunio ar-lein |

|  |  |
| --- | --- |
| **Perfformiad yr Awdurdod** | Yn rhannol |
| Mae gan yr Awdurdod y cyfleuster ar-lein lle gellir gweld manylion y cais ar-lein, gan gynnwys disgrifiad, swyddog achos, penderfyniad a manylion eraill. Mae adroddiad y Pwyllgor Rheoli Datblygu ar gael ar-lein ac mae'n cynnwys delweddau o'r cynlluniau perthnasol ar gyfer pob cais a ystyrir. Mae’r system yn gyfyngedig o ran nad yw'r dogfennau sy'n ategu’r cais ar gael i'w gweld ar-lein. O ran ceisiadau mawr, mae'r Awdurdod yn lan-lwytho cynlluniau a dogfennau allweddol y cais i'r wefan.Mae'r Awdurdod yn mynd i'r afael â'r cyfyngiad hwn, ac yn y broses o weithredu system rheoli dogfennau fydd yn ddefnyddiol iawn i'r cyhoedd, yr ymgeisydd, yr asiant, eraill sydd â budd ac i'r Awdurdod.Mae rhoi’r system ar waith wedi cymryd yn hirach na’r disgwyl, yn bennaf oherwydd anawsterau technegol o ran yr amgylchedd gwesteia a’r newidiadau a wnaed gan y cyflenwr yn ystod y broses weithredu. Mae’r dyddiad gweithredu wedi’i raglennu a rhagwelir y bydd modd cael mynediad i ddogfennau ar y we erbyn diwedd 2018. |

**ADRAN 5 – GORFODI**

|  |  |
| --- | --- |
| **Dangosydd** | **15. Canran yr achosion gorfodi yr ymchwiliwyd iddynt (i benderfynu a yw rheolaeth gynllunio wedi’i thorri, ac os ydyw, penderfynu a fydd mantais mewn cymryd camau gorfodi) o fewn 84 diwrnod** |
| **“Da”** | **“Gweddol”** | **“Angen Gwella”** |
| Mwy nag 80% o achosion gorfodi wedi’u hymchwilio mewn 84 diwrnod | Rhwng 70% ac 80% o achosion gorfodi wedi’u hymchwilio mewn 84 diwrnod | Llai na 70% o achosion gorfodi wedi’u hymchwilio mewn 84 diwrnod |

|  |  |
| --- | --- |
| **Perfformiad yr Awdurdod** | 70 |
| Roedd yr Awdurdod wedi syrthio i’r categori ‘Gweddol’ yn y dangosydd hwn. Mae hyn i’w briodoli yn rhannol i'r ffaith mai ond un swyddog gorfodi oedd yn yr adran Rheoli Datblygu am gyfnod o 4 mis o'r cyfnod adrodd, ac mae hefyd yn amlygu’r gwaith cadarnhaol a wnaed o ran clirio’r ôl-groniad hanesyddol o achosion. |

|  |  |
| --- | --- |
| **Dangosydd** | **16. Yr amser ar gyfartaledd a gymerwyd i gymryd camau gorfodi cadarnhaol** |
| **“Da”** | **“Gweddol”** | **“Angen Gwella”** |
| Y targed i’w feincnodi | Y targed i’w feincnodi | Y targed i’w feincnodi |

|  |  |
| --- | --- |
| **Perfformiad yr Awdurdod** | 468 |
| Nid yw'r targed hwn wedi'i feincnodi. Fodd bynnag mae nifer y diwrnodau a gymerwyd i gymryd camau gorfodi cadarnhaol lawer yn uwch na chyfartaledd Cymru o 184 diwrnod. Mae hyn i’w briodoli yn bennaf i’r ffaith bod yr adran Gorfodi wedi cymryd camau cadarnhaol i leihau’r llwyth achosion hanesyddol, yr oedd rhai ohonynt yn dyddio’n ôl i 2011. Unwaith y bydd y llwyth achosion hanesyddol wedi’i glirio dylid gweld gwelliant sylweddol yn y cyfnodau amser a gymerir i gymryd camau cadarnhaol. |

**ADRAN 6 – DANGOSYDDION YNGHYLCH DATBLYGU CYNALIADWY**

Diben y dangosyddion Datblygu Cynaliadwy yw mesur y cyfraniad y mae’r system gynllunio yn ei wneud i ddatblygu cynaliadwy yng Nghymru.

Bydd y Dangosyddion Datblygu Cynaliadwy yn cael eu defnyddio i fesur y camau a gymerwyd yn erbyn yr amcanion cenedlaethol ar gynaliadwyedd cynllunio, a nodir ym Mholisi Cynllunio Cymru, a gellir eu defnyddio i ddangos i'n rhanddeiliaid rôl a chwmpas y system gynllunio o ran cyflawni amcanion ehangach. Hefyd bydd y wybodaeth yn ddefnyddiol i awdurdodau cynllunio lleol ddeall mwy am ganlyniadau'r system gynllunio ac yn helpu i lywio penderfyniadau yn y dyfodol.

|  |  |
| --- | --- |
| **Dangosydd** | **DC1. Yr arwynebedd llawr (metrau sgwâr) ar gyfer datblygiad economaidd newydd y rhoddwyd neu y gwrthodwyd caniatâd ar ei gyfer ar safleoedd cyflogaeth a ddyrannwyd yn ystod y flwyddyn.** |

|  |
| --- |
| **Caniatawyd (metrau sgwâr)** |
| **Data’r Awdurdod** | 0 |

|  |
| --- |
| **Gwrthodwyd (metrau sgwâr)** |
| **Data’r Awdurdod** | 0  |

|  |
| --- |
| O ran y Cynllun Datblygu Lleol cyfredol (a fabwysiadwyd yn 2010) y targed oedd bod 33% o’r tir a ddyrannwyd wedi cael caniatâd erbyn diwedd blwyddyn ariannol 2014/15 neu ar ddiwedd blwyddyn ariannol 2015-16. Mae 3 safle wedi’u dyrannu ac nid yw’r gwaith datblygu yn mynd rhagddo.Ymhlith y rhesymau am hyn mae diffyg diddordeb gan y tirberchennog, diffyg diddordeb gan y datblygwr, a materion sy'n ymwneud â hyfywedd dod â safleoedd cyflogaeth ymlaen lle mae diffyg arian cyhoeddus. Mae’r mater hwn yn derbyn sylw fel rhan o’r gwaith o adolygu’r Cynllun Datblygu Lleol.Fodd bynnag nid yw hyn yn golygu nad yw gweithgareddau cyflogaeth yn cael eu cymeradwyo gan y Parc Cenedlaethol. Fel enghraifft, cafodd 773 o geisiadau eu cymeradwyo ar gyfer defnydd sy’n ymwneud â chyflogaeth yn ystod cyfnod y Cynllun (ar ddiwedd mis Ebrill 2017) ond nid oedd y ceisiadau hyn ar safleoedd a ddyrannwyd. Ni chafodd unrhyw ganiatâd cynllunio ei wrthod ar safleoedd a ddyrannwyd. |

|  |  |
| --- | --- |
| **Dangosydd** | **DC2. Caniatâd cynllunio a roddwyd ar gyfer datblygu ynni adnewyddadwy a charbon isel yn ystod y flwyddyn.** |

|  |
| --- |
| **Caniatawyd (nifer y ceisiadau)** |
| **Data’r Awdurdod** | 2 |

|  |
| --- |
| **Caniatawyd (yr ynni MW a gynhyrchwyd)** |
| **Data’r Awdurdod** | 32 |

|  |
| --- |
| Adroddiad Monitro Blynyddol 2017-2018: Mae Cynhyrchu Gwh (amcangyfrif) o Drydan yn cyfateb i rhyw 7.85 Gwh y flwyddyn os gweithredir pob caniatâd a roddwyd ers 2006. Mae hyn yn gynnydd o 0.057 Gwh o'r cyfnod monitro blaenorol. Mae'r cynigion yn y cyfnod monitro hwn yn bennaf ar gyfer paneli haul ffotofoltäig ar raddfa fach sydd wedi’u hymgorffori mewn dyluniadau adeiladau yn gyffredinol. Hefyd cafodd un arae paneli solar domestig annibynnol 4Kw ei gymeradwyo.Mae Cynhyrchu Gwh (amcangyfrif) o Wres y flwyddyn yn cyfateb i rhyw 4.239 Gwh y flwyddyn, sef cynnydd o 0.0035 Gwh o’r cyfnod monitro blaenorol o ddau system thermol solar domestig. Nid yw'r ceisiadau a ddisgwyliwyd, megis ceisiadau am fwyleri biomas mwy o faint i ysgolion, wedi dod i law. Fodd bynnag, mae fframwaith polisi cadarnhaol yn dal ar waith. |

|  |  |
| --- | --- |
| **Dangosydd** | **DC3. Nifer yr anheddau y rhoddwyd caniatâd cynllunio ar eu cyfer yn ystod y flwyddyn.** |

|  |
| --- |
| **Tai’r farchnad agored (nifer yr unedau)** |
| **Data’r Awdurdod** | 61 |

|  |
| --- |
| **Tai fforddiadwy (nifer yr unedau)** |
| **Data’r Awdurdod** | 9 |

|  |
| --- |
| Tai a gwblhawyd: Cyfanswm y tai a gwblhawyd (tai marchnad a fforddiadwy) ers 2007 yw 619 (h.y. tan fis Ebrill 2018), sef 62% o'r targed cyffredinol oedd yn 90 y flwyddyn dros 11 mlynedd (1,000). Fodd bynnag, anodd yw cael tir i’w ddatblygu (safleoedd i’w dyrannu yn bennaf) sydd wedi’i gydnabod ac sy’n derbyn sylw yn y Cynllun Datblygu Lleol newydd sydd yn yr arfaeth.Tai Fforddiadwy: Roedd y targed o 530 o dai fforddiadwy dros gyfnod y Cynllun yn seiliedig ar gyfraniadau a ragwelwyd o ddyraniadau tir ar gyfer tai a safleoedd annisgwyl fel y nodir yn y Cynllun Datblygu Lleol a fabwysiadwyd.Mae mabwysiadu'r canllawiau cynllunio atodol ar dai fforddiadwy yn golygu na ellir cyrraedd y targed o ystyried y niferoedd is o dai fforddiadwy y gellir eu cyflawni o ganlyniad i'r hyn a ystyriwyd yn bosibl yn 2014.Cyfanswm y tai fforddiadwy a gwblhawyd erbyn diwedd y flwyddyn ariannol 2017 i 2018 oedd 90.Cyngor Sir Penfro sy’n dal ac yn gweinyddu’r cyfraniadau tai fforddiadwy. Mae’r prosiectau cyfredol sydd wedi'u clustnodi yn cynnwys Dinbych-y-pysgod, Tyddewi a Threfdraeth.Casgliad: Mae Adroddiad yr Awdurdod ar Adolygu’r Cynllun Datblygu Lleol a'r Cynllun Datblygu Lleol Adneuol newydd drafft yn clustnodi'r newidiadau sy'n dod i'r amlwg. |

|  |  |
| --- | --- |
| **Dangosydd** | **DC4. Nifer y ceisiadau am ganiatâd cynllunio i ddatblygu ar orlifdiroedd C1 a C2 a ganiatawyd ac a wrthodwyd yn ystod y flwyddyn.** |

|  |
| --- |
| **Nifer yr unedau preswyl (a nifer hectarau’r unedau amhreswyl) y RHODDWYD caniatâd ar eu cyfer** |
| **Data’r Awdurdod** | 1 uned |

|  |
| --- |
| **Nifer yr unedau preswyl (a nifer hectarau’r unedau amhreswyl) NA RODDWYD caniatâd ar eu cyfer ar sail risg llifogydd** |
| **Data’r Awdurdod** | Nid oes data ar gael |

|  |
| --- |
| Bu’r Awdurdod Parc Cenedlaethol yn ystyried un cais fis Ionawr 2018 oedd yn ceisio dwysáu’r defnydd preswyl presennol o eiddo yn Amroth. Roedd y Pwyllgor Rheoli Datblygu o blaid rhoi caniatâd cynllunio yn groes i argymhelliad y Swyddog – cadarnhawyd hyn yng nghyfarfod y Pwyllgor Cynllunio fis Mawrth 2018. Mae'r safle yn gyfan gwbl o fewn parth llifogydd C2, ac ar sail y wybodaeth a gynhwysir yng Nghynllun Rheoli Traethlin De Cymru, mae perygl hefyd o lifogydd o'r môr – risg y rhagwelir fydd yn cynyddu yn y dyfodol oherwydd newid yn yr hinsawdd a lefel y môr yn codi. Rhesymau'r Aelodau dros roi caniatâd oedd y byddai'r llety yn gartref i’r un nifer o bobl, ac roeddent o'r farn y byddai'r newidiadau i'r eiddo yn fwy tebygol o leihau’r risg yn hytrach na'i gynyddu. Rhoddwyd mwy o bwysau ar les y busnes presennol, o ystyried y risg ariannol i’r ymgeisydd.Casgliad: Mae'r angen i leihau risg a pheidio â chadw at y lefel bresennol o risg na'i gynyddu yn fater pwysig i fynd i'r afael ag ef, yn enwedig mewn ardaloedd arfordirol lle mae'n debygol y bydd mwy o newid a newid mwy cyflym a chynnydd mewn perygl llifogydd dros amser. Mae'r Awdurdod yn ymdrin â'r mater hwn drwy'r broses Cynllun Datblygu Lleol Newydd ac mae polisïau ychwanegol wedi'u cynnwys yn y Cynllun Adneuo i ymdrin â cheisiadau mewn ardaloedd risg llifogydd. |

|  |  |
| --- | --- |
| **Dangosydd** | **DC5. Arwynebedd y tir (ha) lle rhoddwyd caniatâd cynllunio ar gyfer datblygu newydd ar dir sydd eisoes wedi cael ei ddatblygu a thir maes glas yn ystod y flwyddyn.** |

|  |
| --- |
| **Tir sydd eisoes wedi cael ei ddatblygu (hectarau)** |
| **Data’r Awdurdod** | Nid yw'r data ar gael mewn hectarau. Gweler y sylwadau isod |

|  |
| --- |
| **Tir maes glas (hectarau)** |
| **Data’r Awdurdod** | Nid yw'r data ar gael mewn hectarau. Gweler y sylwadau isod |

|  |
| --- |
| Roedd 17.2% o unedau preswyl wedi'u cwblhau ar safleoedd tir glas ac 82.8% ar safleoedd tir llwyd pan ystyriwyd y targed hwn yn yr Adolygiad o’r Cynllun. Mae'r Cynllun ymhell o flaen y targed ar gyfer datblygiadau preswyl a ganiateir. Yn ystod cyfnod monitro 2015/16 roedd 82.2% o'r tai a gwblhawyd ar safleoedd tir llwyd ac yn 2016/17 roedd 85% ar safleoedd tir llwyd, sy’n dangos patrwm sy’n parhau i fod yn gadarnhaol. Mae ffigurau 2017/18 yn dangos bod 79% o’r tai a gwblhawyd yn dai ar safleoedd tir llwyd a 21% ar safleoedd tir glas.Defnydd sy'n gysylltiedig â chyflogaeth: Yn ystod 2016/17, roedd y gyfran o geisiadau a gymeradwywyd ar safleoedd tir glas yn 23% a 77% ar dir llwyd. Mae'r targed wedi'i gyrraedd. Yn ystod cyfnod monitro 2017/18 y gyfran o geisiadau a gymeradwywyd ar safleoedd tir glas oedd 39% a 61% safleoedd tir llwyd. Mae targedau’r Cynllun yn parhau i gael eu cyrraedd. |

|  |  |
| --- | --- |
| **Dangosydd** | **DC6. Arwynebedd y mannau agored cyhoeddus (ha) fyddai’n cael ei golli a’i ennill o ganlyniad i ddatblygu y rhoddwyd caniatâd cynllunio ar ei gyfer yn ystod y chwarter blwyddyn.** |

|  |
| --- |
| **Mannau agored a gollwyd (hectarau)** |
| **Data’r Awdurdod** | 0 hectar wedi’i golli yn y flwyddyn ariannol lawn |

|  |
| --- |
| **Mannau agored a enillwyd (hectarau)** |
| **Data’r Awdurdod** | Nid yw’r data ar gael. |

|  |  |
| --- | --- |
| **Dangosydd** | **DC7. Cyfanswm y cyfraniadau ariannol (£) y cytunwyd arnynt o’r caniatâd cynllunio a roddwyd i ddatblygiadau newydd yn ystod y chwarter ar gyfer darparu seilwaith cymunedol.** |

|  |
| --- |
| **Enillwyd drwy gytundebau Adran 106 (£)** |
| **Data’r Awdurdod** | **£179,187.60** yn y flwyddyn ariannol lawn |

|  |
| --- |
| **Enillwyd drwy’r Ardoll Seilwaith Cymunedol (£)** |
| **Data’r Awdurdod** | Amherthnasol |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| **Cyfanswm Cyfraniadau a enillwyd drwy gytundebau Adran** **106**  | **Swm** |
| Tai Fforddiadwy | £162,797.00 |
| Trafnidiaeth | £6,000.00 |
| Addysg | £10,390.60 |
| Man Agored Cyhoeddus | £0.00 |
| Cymuned | £0.00 |
| **Cyfanswm a enillwyd** | **£179,187.60** |

Nid yw’r ffigur cyfraniad tai fforddiadwy yn cynnwys 2 ganiatâd cynllunio lle bydd y ffigur yn cael ei gyfrifo adeg y materion a neilltuwyd. Mae’r ffigurau yn ffigurau’r flwyddyn ariannol gyfan. |